અમદાવાદઃ ગુજરાત અર્બન કો-ઓપરેટીવ બેંક્સ ફેડરેશનના ઉપક્રમે દર ચાર વર્ષે યોજાતી કોન્ફરન્સ અને પ્રદર્શન સહકાર સેતુ 2018નું તા. 4 અને 5 ઓગસ્ટ 2018ના રોજ આયોજન કરવામાં આવશે. 200થી વધુ શહેરી સહકારી બેંકોના પ્રતિનિધિઓ આ બે દિવસના સમારંભમાં હાજરી આપશે, જેમાં સેમિનાર, પેનલ ચર્ચાઓ અને પ્રદર્શન યોજાશે. આ વર્ષનો વિષય ‘Strengthening UCBs’અને‘Let’s Grow Together under One Umbrella’રાખવામાં આવ્યો છે અને તેમાં તાજેતરની ગતિવિધિઓ અંગે સમગ્રલક્ષી સમજ, વ્યૂહાત્મક જોડાણો, આ ક્ષેત્રનું એકીકરણ અને ટેકનોલોજી અપગ્રેડેશનની સાથે સાથે મધ્યસ્થ સંસ્થાની કામગીરી અને શહેરી નાગરિક સહકારી બેંકોની વિવિધ સિધ્ધિઓના બહુમાનનો સમાવેશ થાય છે.